Messier 105

Messier 105 (poznata i kao M105, NGC 3379, MCG 2-28-11, PGC 32256 i UGC 5902) jest eliptična galaksija udaljena približno 32 miliona sg od Zemlje i locirana u sazviježđu Lav. Galaksiju je otkrio Pierre Méchain 1781, ali je tek 1783. objavio otkriće. Naknadno je dodana u Messierov katalog. Otkrivena je samo nekoliko dana poslije otkrića galaksija Messier 95 i 96.

 Karakteristike 
M105 je eliptična galaksija udaljene oko 32 miliona s.g. od nas. Njen prečnik iznosi približno 50.000 sg, ali stvarni prečnik nije poznat jer nije poznata orijentacija duže ose elipsoida galaksije. Galaksija ne posjeduje nikakve posebne karakteristike, naprotiv, toliko je obična da služi kao standardni klasični primjer eliptične galaksije. Zbog pravilno raspoređenog površinskog sjaja postala je fotometrijski standard. Ukupni sjaj galaksije jednak je sjaju naše galaksije.

M105 je jedna od članica grupe galaksije Leo I, grupe galaksije koju još čine dominantna M96 i M95.

Poznato je da Messier 105 ima supermasivnu crnu rupu s masom koja je otprilike između 1,4*108 i 2*108 solarnih masa. M105 također sadrži nekoliko mladih zvijezda i zvjezdanih jata, što sugerira da neke eliptične galaksije ipak formiraju nove zvijezde, ali jako sporo.

 Amaterska posmatranja 
M105 nije osobito zanimljiva galaksija za posmatranje kao i većina eliptičnih galaksija. U 200 mm teleskopu može se vidjeti kao jednolika mrlja kojoj pravilno opada sjaj prema rubovima.

 Najbliži NGC/IC objekti 
Sljedeći spisak sadrži deset najbližih NGC/IC objekata.

 Ime Udaljenost od NGC 3379(uglovnih minuta) Rektascenzija (J2000) Deklinacija (astronomija) (J2000) Tip NGC 3371 0,12   eliptična galaksija (E/SB0) NGC 3384 0,12   eliptična galaksija (E/SB0) NGC 3373 0,17   spiralna galaksija (Sc) NGC 3389 0,17   spiralna galaksija (Sc) IC 643 0,56   spiralna galaksija (S0) NGC 3368 0,81   prečkasta spiralna galaksija (SBab) IC 648-1 0,85   spiralna galaksija (S) IC 648-2 0,85   kompaktna galaksija (C) NGC 3412 1,13   prečkasta spiralna galaksija (SB0) NGC 3367 1,21   prečkasta spiralna galaksija (SBc)

 Također pogledajte 
 Novi opći katalog
 Spisak NGC objekata
 Spisak galaksija

 Bilješke 
  Prividna magnituda od 9,3 – Apsolutna magnituda: M = m - 5 ((log10 DL) - 1), gdje je m=9,3 i DL=12,8 * 106.
  5,30 ugaonih minuta – S = A * D * 0,000291 * P, gdje je A=5,30, D=12,8 i P = 3,2616.
  Bazirano na euklidsku udaljenost.
 Reference 

 Literatura 




 Vanjski linkovi 
 NGC 3379 

  NGC 3379 na Aladin pregledaču
 NGC katalog 
  Interaktivni NGC Online Katalog
  Astronomska baza podataka SIMBAD
  NGC katalog na Messier45.com 
  NGC/IC projekt
  NGC2000 na NASA sajtu 
  NGC na The Night Sky Atlas sajtu

Kategorija:Eliptične galaksije
Kategorija:Messierov katalog
Kategorija:Lav (sazviježđe)
Kategorija:MCG objekti
Kategorija:NGC objekti
Kategorija:PGC objekti
Kategorija:UGC objekti
Kategorija:Astronomski objekti otkriveni 1781.